ПРИЛОГ 1

МЕТОДОЛОГИЈА ЗА РАЧУНАЊЕ УДЕЛА БИОГОРИВА НА ТРЖИШТУ

1. За израчунавање удела биогорива на тржишту узимају се у обзир само биогорива која испуњавају критеријуме одрживости и испуњавају прописане техничке и друге захтеве за квалитет биогорива.

2. За приказивање удела биогорива на тржишту користи се процентуални садржај енергије биогорива у укупној енергији горива стављеног у промет на тржиште Републике Србије, изражен као процентуални садржај у енергији %.

3. Енергетске вредности горива и биогорива које се користе за обрачун обавезног удела биогорива у саобраћају прописане су у Прилогу 3, који је саставни део ове уредбе.

4. Енергетска вредност биогорива која су произведена из сировина из Прилога 4, који је саставни део ове уредбе, рачуна се двоструко у односу на енергетску вредност биогорива која су добијена из других сировина.

5. На основу прописаног обавезног удела биогорива одређује се обавезна количина енергије из биогорива за сваког обвезника система, а која се израчунава у складу са следећом формулом:

где је:

*EОB* – Количина енергије из биогорива коју је обвезник система обавезан да стави на тржиште у години на коју се односи обавеза, [MJ];

*UB* – Обавезни удео биогорива прописан за обвезнике система у складу са одлуком Владе из члана 3. ове уредбе, [%];

*EG* – Укупна количина енергије горива из члана 2. став 2. ове уредбе у години на коју се односи обавеза, [MJ].

6. Укупна количина енергије горива коју обвезник система ставља на тржиште, [MJ], одређује се по следећој формули:

где је:

*QMd i* –Доња топлотна моћ одговарајућег горива у складу са подацима из табеле у Прилогу 3, који је саставни део ове уредбе, [MJ/kg];

*Mi* – Масa одговарајућег горива које обвезник система ставља на тржиште у години на коју се односи обавеза, [t];

*N* – Број различитих врста горива приказани у табели из Прилога 3, који је саставни део ове уредбе, а које обвезник ставља на тржиште;

*i* – Редни број сабирка у формули који може бити од 1 до N.

7. Укупна количина енергије из свих биогорива коју је обвезник система ставио на тржиште у претходној години, [MJ], одређује се по следећој формули:

где је:

*QMb j* –Доња топлотна моћ одговарајућег биогорива у складу са подацима из табеле у Прилогу 3, који је саставни део ове уредбе, [MJ/kg];

*Mj* – Маса одговарајућег биогорива намешаног у гориву које је стављено на тржиште у претходној години, [t];

*N* – Број различитих врста биогорива приказаних у табели из Прилога 3, који је саставни део ове уредбе, а које је обвезник ставио на тржиште у претходној години;

*j* – Редни број сабирка у формули који може бити од 1 до N;

*kj* – Обрачунски коефицијент има вредност 1, осим у случају ако је биогориво добијено из сировина наведене у Прилогу 4, који је саставни део ове уредбе, када обрачунски коефицијент има вредност 2.